Πριν γράψω οτιδήποτε άλλο θα ήθελα να ευχαριστήσω την Ευαγγελία και τον Κώστα για την υπέροχη φιλοξενία τους.
Το κτήμα Ανάσα είναι ένα μέρος με εκπληκτική θέα και υπέροχο ηλιοβασίλεμα.
Η αισθητική του όλου μέρους είναι τέτοια ώστε είσαι σίγουρος πως όλα έγιναν με πολύ αγάπη και μεράκι.
Το διαμέρισμα έχει πλήρως οργανωμένη κουζίνα και όταν χρειαστήκαμε κάτι επιπλέον απλώς το ζητήσαμε από τον Κώστα ή την Ευαγγελία που φρόντισαν να μας εξυπηρετήσουν όσο καλύτερα μπορούσαν.
Η καθαριότητα όλων των χώρων εκπληκτική. Ήταν καθαρά ακόμη και πίσω από την πόρτα του μπάνιου (ένα μέρος που πάντα τσεκάρω για το επίπεδο καθαριότητας ενός χώρου). Το ίδιο, ο περιβάλλων χώρος και η πισίνα, η αδυναμία του Κώστα. Κάθε πρωί αφού έκανε την βόλτα για να καλημερίσει όποιoν βρισκόταν στο χώρο, την καθάριζε και την φρόντιζε. Το πιο συνεπές.... poolboy! Ιδανική η πισίνα για παιδιά, μιας και δεν είναι πολύ βαθιά.
Η Ευαγγελία πάντα αεικίνητη και κυρίως χαμογελαστή σου δείχνει τι θα πει Κρητική φιλοξενία. Ο Κώστας σχεδόν πάντα διαθέσιμος να σε βοηθήσει και να σου δώσει όποιες πληροφορίες μπορεί.
Περάσαμε υπέροχα.